Krvný tlak a nervozita
Dobrý deň, Užívam liek Tarka 180/2mg 1/2tbl ráno a 1/2tbl večer,na KT, Niekedy som veľmi podráždená a nervózna, Môžem užiť s Tarkou liek Neurol?Ďakujem
Dobrý deň,
ďakujeme za Vašu otázku.
Medzi liekmi Tarka a Neurol bola pozorovaná klinicky stredne závažná interakcia v dôsledku ktorej je prítomné riziko zosilneného účinku lieku Neurol vrátane jeho vedľajších účinkov. Uvedená kombinácia je vhodná, pokiaľ je jeden lekár informovaný o obidvoch užívaných liekoch a teda zvážil prínos liečby aj možné riziká z nej vyplývajúce. V prípade výskytu nežiadúcich účinkov lieku Neurol je potrebné danú skutočnosť konzultovať s predpisujúcim lekárom, ktorý rozhodne o ďalšom postupe.
Prajem pekný zvyšok dňa.
S pozdravom
PharmDr. Veronika Kiabová